Държавен вестник, бр. 9, 2014 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  9
(2) Средствата по ал. 1 да се осигурят за 
сметка на предвидените в централния бюджет 
за 2014 г. средства за официална помощ за 
развитие.
(3) Министърът на външните работи из-
вършва съответните промени по бюджета на 
Министерството на външните работи, като 
уведомява министъра на финансите.
(4) Със сумата по ал. 1 се променят показа-
телите по чл. 10, ал. 3 от Закона за държавния 
бюджет на Република България за 2014 г.
Чл. 2. Организирането, координирането и 
предоставянето на средствата по чл. 1, ал. 1 
се възлага на министъра на външните работи.
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси.
§ 2. Изпълнението на постановлението се 
възлага на министъра на външните работи.
§ 3. Постановлението влиза в сила от 15 
януари 2014 г.
Министър-председател:  
Пламен Орешарски
За главен секретар на Министерския съвет: 
Нина Ставрева
480
ПОСТАНОВЛЕНИЕ № 8  
ОТ 23 ЯНУАРИ 2014 Г.
за допълнение на Постановление № 343 на 
Министерския съвет от 2011 г. за определяне 
размера на частта от продажната цена на 
дървесината и недървесните горски продукти 
по чл. 179, ал. 1 от Закона за горите (ДВ, 
бр. 102 от 2011 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 1 се създава ал. 3: 
„(3) При продажба на дървесина, повредена 
от абиотични и биотични фактори и въздейст-
вия, държавните предприятия по чл. 163 от 
Закона за горите внасят във Фонд „Инвес-
тиции в горите“ 50 на сто от определената в 
ал. 1 част от продажната цена.“
Заключителна разпоредба
§ 2. Постановлението влиза в сила от 1 
януари 2014 г. 
Министър-председател:  
Пламен Орешарски
За главен секретар на Министерския съвет: 
Нина Ставрева
481
МИНИСТЕРСТВА  
И ДРУГИ ВЕДОМСТВА
МИНИСТЕРСТВО 
НА ОТБРАНАТА
СПОРАЗУМЕНИЕ
между Министерството на отбраната на 
Република България и Министерството на 
националната отбрана на Република Гърция 
относно сътрудничество във военната област 
(Утвърдено с Решение № 695 от 30 септември 
2010 г. на Министерския съвет. В сила от 25 
октомври 2013 г.)
Министерството на отбраната на Република 
България и Министерството на националната 
отбрана на Република Гърция, наричани по-
долу „Страните“,
Като отчитат развитието на добрите взаимо-
отношения между двете държави, основаващи 
се на взаимното зачитане на националните 
им интереси, реципрочност и партньорство,
Като вземат предвид факта, че военното 
сътрудничество и диалогът допринасят за 
развитието на още по-добри взаимоотношения 
между държавите на Страните,
Като отчитат военното сътрудничество като 
принос към международния мир и сигурност,
Като вземат под внимание разпоредбите 
на Споразумението между страните по Се-
верноатлантическия договор относно статута 
на техните въоръжени сили (NATO SOFA), 
подписано в Лондон на 19 юни 1951 г.,
се споразумяха за следното:
Член 1
Цел
Целта на това Споразумение е да създаде 
правната рамка, необходима за сътрудничест-
вото между Страните в областта на отбраната.
Член 2
Области на сътрудничество
Сътрудничеството между Страните се 
осъществява в следните области:
а) Мениджмънт на отбраната и отбрани-
телно планиране;
б) Правни въпроси в областта на отбраната;
в) Подготовка на военен и цивилен пер-
сонал;
г) Система за организация и мобилизация 
на Въоръжените сили;
д) Контрол върху въоръженията и разо-
ръжаване;
е) Военно-финансови въпроси;